Bogdāni (Krustpils pagasts)

Bogdāni ir skrajciems Krustpils pagasta dienvidu malā, Daugavas labajā krastā, pie Jēkabpils pilsētas robežas, abpus Rīgas—Daugavpils šosejai (A6).

Pēdējo 50 gadu laikā ciemu skārušas būtiskas izmaiņas — daļa māju iekļautas Jēkabpils pilsētas teritorijā, citas vecās mājas ir nojauktas. Padomju varas gados Daugavas krastā piešķirti apbūves gabali un uzceltas jaunas mājas uz citu īpašnieku īpašuma bijušā kolhoza "Ļeņina karogs" speciālistiem. Galvenokārt ciemu apdzīvo ienācēji, tikai dažās mājās ir iepriekšējo saimnieku mantinieki un pēcnācēji. Ciemā ir veikals. Ciema un Jēkabpils satiksmi nodrošina Jēkabpils sabiedriskais transports — 1. autobusu maršruts. Bogdānos atrodas trīs dižkoki — Bogdānu ozoli.

 Ciema rašanās 
Pirmo reizi Ancīši kā vieta Bagdani rakstos minēti 17. gadsimtā.Brežgo B. Latgolas inventari un ģeneralmēreišonas zemu aproksti. Daugavpils: Vl.Loča izdevniecība Pēc tautas skaitīšanas datiem 1897. gadā Bogdānos bijuši trīspadsmit māju saimnieki ar 70 cilvēkiem. Ģimeņu locekļu amati galvenokārt bija Daugavas plostnieki, taču to vidū bija arī dzelzceļnieks, dzirnavnieks ar mācekli un citu algotu darbu veicēji. Dokuments arī liecina, ka katrā sētā bez saimnieka ģimenes dzīvojusi arī rentnieku vai īrnieku ģimene. 1906. gadā sādžai "Богдань" zemes platība bijusi 259 desetīnas ar septiņām sētām, kurās dzīvojuši 73 cilvēki. 1910. gadā notikusi zemes mērīšana, kurā katram saimniekam iemērīta zemes "šnore" — šaura un gara zemes platība, kuras viens gals bijis pie Daugavas, bet otrs pie Krustpils—Rīgas dzelzceļa. Šajā laikā daļa īpašnieku sākusi pārcelties uz viensētām. 1935. gada tautas skaitīšanā bijuši 10 saimnieki ar 77 ļaudīm. 1943. gadā ciemā bijušas 10 sētas un dzīvojuši 66 iedzīvotāji.

2009. gadā Bogdānos dzīvojuši 17 iedzīvotājiwww.vietvardi.lgia.gov.lv un bija mājas: Asniņi, Bogdāni 1, Bogdāni, Daugaviņas, Ķuzāni, Lejas Bogdāni, Mežiņi, Rozes, Vecsētas.Avotiņa Ruta. Krustpils pagasts. Rīga, 2012. 131.-134.lpp.

 Atsauces 

Kategorija:Bogdāni (Krustpils pagasts)
Kategorija:Krustpils pagasta ciemi
Kategorija:Jēkabpils novada ciemi
Kategorija:Latvijas ciemi